VENDIM
Nr. 509, datë 30.6.2026

PËR MIRATIMIN E RREGULLAVE TË DETAJUARA PËR PROJEKTIMIN EKOLOGJIK TË PRODUKTEVE ME NDIKIM ENERGJETIK, SI DHE KËRKESAVE PËR ETIKETIMIN E KËTYRE PRODUKTEVE [footnoteRef:2] [2:  Ky vendim është përafruar plotësisht me rregulloren e Komisionit (BE) 2015/1185, e datës 24 prill 2015, për zbatimin e direktivës 2009/125/KE të Parlamentit Evropian dhe të Këshillit, në lidhje me kërkesat e projektimit ekologjik për pajisje të ngrohjes lokale me lëndë djegëse të ngurtë. Numri CELEX 32015R1185, Fletorja Zyrtare e Bashkimit Evropian, seria L, nr. 193, datë 21.7.2015, f. 1–19.] 


Në mbështetje të nenit 100 të Kushtetutës dhe të pikës 2, të nenit 7/1, të ligjit nr. 52/2024‚ “Për etiketimin e produkteve me ndikim në energji”, të ndryshuar, me propozimin e ministrit të Infrastrukturës dhe Energjisë dhe të ministrit të Ekonomisë dhe Inovacionit, Këshilli i Ministrave

VENDOSI:

I. QËLLIMI 
Ky vendim përcakton kërkesat e detajuara të projektimit ekologjik për pajisjet e ngrohjes lokale me lëndë djegëse të ngurtë, me qëllim:
a) rritjen e eficiencës sezonale të ngrohjes;
b) reduktimit të emetimeve të ndotësve të ajrit;
c) përmirësimit të performancës funksionale dhe të sigurisë së pajisjeve;
ç) orientimit të prodhuesve drejt inovacionit dhe teknologjive të qëndrueshme.
II. FUSHA E ZBATIMIT
1. Ky vendim përcakton kërkesat e projektimit ekologjik për vendosjen në treg dhe vënien në shërbim të pajisjeve të ngrohjes lokale me lëndë djegëse të ngurtë, me prodhim nominal të nxehtësisë deri në 50 kw.
2. Ky vendim nuk zbatohet për:
a) pajisjet e ngrohjes lokale me lëndë djegëse të ngurtë, të përcaktuara vetëm për djegien e biomasës jodrusore;
b) pajisjet e ngrohjes lokale me lëndë djegëse të ngurtë, të përcaktuara vetëm për përdorim në ambient të jashtëm;
c) pajisjet e ngrohjes lokale me lëndë djegëse të ngurtë, tek të cilat prodhimi i drejtpërdrejtë i nxehtësisë është më pak se 6 % e prodhimit të kombinuar të nxehtësisë direkte dhe të tërthortë në prodhimin nominal të nxehtësisë;
ç) pajisjet e ngrohjes lokale me lëndë djegëse të ngurtë, të cilat nuk janë të montuara në fabrikë ose nuk ofrohen si komponentë, ose pjesë të parafabrikuara nga një prodhues i vetëm për t’u montuar në vend;
d) produktet për ngrohjen e ajrit;
dh) pajisjet e ngrohjes për sauna.
III. PËRKUFIZIMET
Për qëllim të këtij vendimi, termat e mëposhtëm kanë këtë kuptim:
1. “Biomasë jodrusore”, çdo lloj biomase, përveç asaj drusore, përfshirë, ndër të tjera, kashtën, barërat e egra, kallamishtet, kokrrat, drithërat, ullinjtë, pastën nga ullinjtë dhe lëvozhgat e arrave. 
2. “Biomasë drusore”, biomasa me origjinë nga pemët, shkurret dhe gëmushat, duke përfshirë drurët në copa, drurin e copëtuar, drurin e kompresuar në formë peletesh, drurin e kompresuar në formë briketash dhe tallashin.
3. “Biomasë tjetër drusore”, biomasa drusore e ndryshme nga druri në copa me përmbajtje lagështie 25 % ose më pak, lëndët djegëse të kompresuara në formë briketash me përmbajtje lagështie nën 14 %, ose druri i kompresuar me përmbajtje lagështie nën 12 %;
4. “Biomasë”, fraksioni i biodegradueshëm i produkteve, mbetjeve dhe mbetjeve me natyrë biologjike nga bujqësia (duke përfshirë substancat bimore dhe shtazore), të pylltarisë dhe industrive të lidhura me to dhe, gjithashtu, nga peshkimi e akuakultura, si dhe fraksionet e biodegradueshme të mbetjeve industriale e komunale.
5. “Dy faza” nënkupton që produkti është në gjendje të rregullojë automatikisht prodhimin e tij të nxehtësisë në dy nivele të dallueshme, në lidhje me temperaturën aktuale të ajrit të brendshëm dhe temperaturën e dëshiruar të ajrit të brendshëm, e kontrolluar përmes pajisjeve të ndjeshmërisë së temperaturës dhe një ndërfaqeje që nuk është domosdoshmërish e integruar në vetë produktin.
6. “E destinuar për përdorim të jashtëm” tregon që produkti është i përshtatshëm dhe i sigurt për t’u përdorur jashtë hapësirave të brendshme, duke përfshirë përdorimin në ambiente të jashtme, të tilla si hapësira të ekspozuara ndaj kushteve të motit, si dielli, shiu etj.
7. “Eficienca sezonale e energjisë për ngrohjen e hapësirës” (ηs) tregon raportin midis kërkesës për ngrohjen e hapësirës, të furnizuar nga një pajisje ngrohëse lokale me lëndë djegëse të ngurtë dhe konsumit vjetor të energjisë, të nevojshëm për të përmbushur këtë kërkesë, e cila shprehet në %.
8. “Emetime të komponimeve organike të gazta”, emetimet e komponimeve organike të gazta në prodhimin maksimal të nxehtësisë, të shprehura në mgC/m³ të gazrave të tymit. E llogaritur në 273 K dhe 1013 mbar me 13 % O2.
9. “Emetime të materialit grimcor”, emetimet e lëndës grimcore në prodhim maksimal të nxehtësisë, të shprehura në mg/m³ të gazrave të tymit të thatë, të llogaritura në 273 K dhe 1013 mbar me 13 % O2, ose mesataren e ponderuar të emetimeve të lëndës grimcore deri në katër shpejtësi djegieje, të shprehur në g/kg, lëndë e thatë.
10. “Emetime të monoksidit të karbonit”, emetimet e monoksidit të karbonit në prodhimin maksimal të nxehtësisë, të shprehura në mg/m³ të gazrave të tymit, të llogaritura në 273 K dhe 1013 mbar me 13 % O2.
11. “Emetime të oksideve të azotit”, emetimet e oksideve të azotit në prodhimin maksimal të nxehtësisë, të shprehura në mg/m³ të gazrave të tymit, të shprehur si NO2. E llogaritur në 273 K dhe 1013 mbar me 13 % O2.
12. “Fazë e vetme”, produkti, i cili nuk është në gjendje të ndryshojë automatikisht prodhimin e tij të nxehtësisë.
13. “Funksioni i ngrohjes indirekte”, aftësia që produkti të transferojë një pjesë të prodhimit total të nxehtësisë në një fluid transmetues nxehtësie, për përdorime si ngrohja e ambienteve ose prodhimi i ujit të ngrohtë për përdorime shtëpiake.
14. “Gjendje e gatishmërisë”, gjendja ku pajisja është e lidhur me burimin kryesor të energjisë dhe është në pritje për të funksionuar sipas qëllimit të saj të përcaktuar. Ajo ka mundësinë të sigurojë vetëm funksionet e mëposhtme, të cilat mund të vazhdojnë për një periudhë të pacaktuar kohore: Funksioni i riaktivizimit: Pajisja mund të riaktivizohet dhe të fillojë të funksionojë pas një komande ose sinjali; Funksioni i riaktivizimit me tregues: Pajisja mund të shfaqë një tregues vizual ose sinjal që tregon se është e gatshme për t’u riaktivizuar.
15. “Identifikues i modelit”, një kod, zakonisht alfanumerik, që përdoret për të dalluar një model specifik të një pajisjeje ngrohëse nga modelet e tjera të së njëjtës markë, emër furnizuesi dhe tregtari.
16. “Kërkesë e treguesit të ndezjes (ppilot)” i referohet konsumit të lëndës djegëse në formë të gaztë, të lëngshme ose të ngurtë që përdoret për të siguruar një burim ndezjeje, i cili shërben për të filluar procesin e djegies dhe për të prodhuar nxehtësinë maksimale ose të pjesshme, kur ndizet për më shumë se 5 minuta, para se të ndizet djegësi kryesor. Ky konsum shprehet në kw.
17. “Kërkesë për energji elektrike në gjendje gatishmërie (elsb)” sasia e energjisë elektrike që një pajisje, sistem ose produkt konsumon kur ndodhet në gjendje gatishmërie, kur është i ndezur dhe i gatshëm për të filluar punën, por ende nuk është në funksion ndezur. Ky konsum shprehet në kilovat (kw) dhe tregon energjinë e përdorur për të mbajtur pajisjen ose sistemin në gatishmëri për përdorim të ardhshëm.
18. “Kërkesë për energji elektrike në prodhimin maksimal të nxehtësisë (elmax)” konsumi i energjisë elektrike nga një pajisje e ngrohjes lokale për të siguruar prodhimin e nxehtësisë në nivelin e tij maksimal, pra kur funksionon në kapacitetin e plotë të kërkuar për ngrohje. Konsumi i energjisë elektrike përcaktohet pa marrë në konsideratë energjinë e konsumuar nga qarku elektrik nëse produkti ofron funksionalitete indirekte ngrohëse dhe përfshin, gjithashtu, një qark elektrik të integruar, i shprehur në kw.
19. “Kërkesë për energji elektrike në prodhimin minimal të nxehtësisë (elmin)” konsumi i energjisë elektrike të një pajisjeje të ngrohjes lokale për të siguruar prodhimin e minimumit të kërkuar të nxehtësisë. Konsumi i energjisë elektrike përcaktohet pa marrë parasysh konsumimin e energjisë nga ndonjë komponent tjetër i pajisjes, si për shembull, një qark elektrik që mund të ofrojë funksionalitet të tërthortë ngrohjeje, i shprehur në kw.
20. “Koeficienti i konvertimit” (CC) faktori që reflekton vlerësimin e rendimentit mesatar prej 40%. Vlera e koeficientit të konvertimit është CC = 2.5 (do të thotë një koeficient që pasqyron rendimentin mesatar të prodhimit prej 40% të gjeneratës së BE-së, referuar direktivës 2012/27/EU të Këshillit dhe Parlamentit Evropian ).
21. “Lëndë djegëse e ngurtë”, një material që është në gjendje të ngurtë në kushte të zakonshme, përfshirë biomasën dhe lëndët djegëse fosile.
22. “Lëndë djegëse e preferuar”, lënda djegëse që rekomandohet të përdoret për pajisjet e ngrohjes lokale, sipas udhëzimeve dhe specifikimeve të furnizuesve të pajisjeve të ngrohjes lokale. 
23. “Lëndë djegëse fosile e ngurtë”, lëndët djegëse të ngurta, përveç lëndëve djegëse nga biomasa, duke përfshirë antracitet, qymyrin me avull të thatë, qymyrin bituminoz, linjitin, ziftin me temperaturë të ulët, si dhe një përzierje të lëndëve djegëse fosile ose një përzierje të biomasës me lëndë djegëse fosile. Për qëllimet e këtij vendimi, përfshihet, gjithashtu, plehu.
24. “Lëndë djegëse të tjera fosile”, lëndët fosile që nuk përfshijnë antracitin, qymyrin me avull të thatë, ziftin e fortë, ziftin me temperaturë të ulët, qymyrin bituminoz, linjitët ose briketat dhe pastat e përziera me lëndë djegëse fosile.
25. “Lëndë djegëse të tjera të përshtatshme”, lëndët djegëse të ndryshme nga lënda djegëse e preferuar, të cilat mund të përdoren për pajisjet e ngrohjes lokale, sipas udhëzimeve të furnizuesve të pajisjeve. Kjo përfshin çdo lëndë djegëse të përmendur në manualet e udhëzimeve për instaluesit dhe përdoruesit përfundimtarë, duke përfshirë informacionet e disponueshme në faqet zyrtare të internetit dhe materialet promocionale teknike dhe reklamat.
26. “Lëndë grimcore”, grimca me forma, struktura dhe dendësi të ndryshme, të shpërndara në fazën e gaztë të tymit të oxhakut.
27. “Model ekuivalent”, një model i hedhur në treg me të njëjtat parametra teknikë të përcaktuar në tabelën 1, të pikës 3, të shtojcës I, si një model tjetër i hedhur në treg nga i njëjti prodhues.
28. “Moduluese” nënkupton që produkti është në gjendje të rregullojë automatikisht prodhimin e tij të nxehtësisë në tre ose më shumë nivele të dallueshme, në lidhje me temperaturën aktuale të ajrit të brendshëm dhe temperaturën e dëshiruar të ajrit të brendshëm, e kontrolluar përmes pajisjeve të ndjeshmërisë së temperaturës dhe një ndërfaqeje që nuk është domosdoshmërish e integruar në vetë produktin.
29. “Opsion i kontrollit në distancë”, mundësia për të menaxhuar produktin përmes ndërveprimit në distancë, pa praninë fizike të përdoruesit jashtë ndërtesës ku është instaluar produkti.
30. “Opsion i kontrollit të temperaturës, me mbikëqyrje” nënkupton që produkti është i pajisur me një pajisje elektronike, të integruar ose të jashtme, që automatikisht ul temperaturën deri në një nivel të caktuar, pa ndërhyrjen e përdoruesit.
31. “Opsion i kontrollit të temperaturës, i cili përfshin një sensor për dritaren e hapur”, do të thotë që produkti është i pajisur me një sistem elektronik, të integruar ose të jashtëm, që ul prodhimin e nxehtësisë kur dritarja ose dera është e hapur. Sensorët përdoren për të zbuluar hapjen e një dritareje ose dere dhe mund të instalohen brenda ose jashtë produktit, duke u integruar në strukturën e tij ose si një kombinim i të dyjave.
32. “Pajisje ngrohëse me djegie të hapur”, një pajisje ngrohëse që përdor lëndë djegëse në formë të gaztë, të lëngët ose të ngurtë, ku nxehtësia dhe gazet e djegies nuk shpërndahen jashtë hapësirës ku ndodhet pajisja. Kjo pajisje lidhet me një oxhak, vatër zjarri ose tubacion ventilimi, të cilët shërbejnë për largimin e produkteve të krijuara gjatë djegies.
33. “Pajisje ngrohëse me djegie të mbyllur”, një pajisje ngrohëse lokale që përdor lëndë djegëse në formë të gaztë, të lëngët ose të ngurtë, ku procesi i djegies dhe gazet e krijuara gjatë tij janë të izoluara nga hapësira ku është vendosur pajisja. Kjo pajisje është e lidhur me një oxhak, vatër zjarri ose tubacion ventilimi, që shërben për largimin e produkteve të djegies jashtë mjedisit të brendshëm.
34. “Pajisje ngrohëse me lëndë djegëse të ngurtë i hapur me oxhak, një pajisje ngrohëse me lëndë djegëse të ngurtë, e destinuar të vendoset nën një oxhak ose brenda një oxhaku pa vulosje midis produktit dhe hapjes së oxhakut ose oxhakut të furrës dhe që lejon kalimin e produkteve të djegies pa pengesa nga shtrati i zjarrit drejt oxhakut ose kanalit të tymit.
35. “Pajisje ngrohëse me lëndë djegëse të ngurtë pa oxhak”, një pajisje ngrohëse me lëndë djegëse të ngurtë që lëshon produktet e djegies në hapësirën ku ndodhet produkti.
36. “Pajisje ngrohëse që përdorin lëndë djegëse të ngurta”, një pajisje ngrohëse që funksionon përmes djegies së lëndëve djegëse të ngurta, si druri, qymyri, peleti dhe materiale të tjera organike të ngurta. Këto pajisje mund të kenë djegie të hapur (si sobat tradicionale ose oxhakët) ose të mbyllur (si furrat moderne me djegie të kontrolluar) dhe përdoren për ngrohjen e hapësirave, shpesh duke ofruar një burim energjie eficient dhe ekonomik për ambiente të ndryshme.
37. “Përmbajtje e lagështisë”, sasia e ujit që ndodhet në një lëndë djegëse në lidhje me masën totale të saj. Ky tregues është i rëndësishëm për pajisjet e ngrohjes lokale, pasi sasia e ujit në lëndën djegëse ndikon në eficiencën e djegies.
38. “Prodhim i drejtpërdrejtë i nxehtësisë”, procesi i prodhimit të nxehtësisë nga pajisja përmes rrezatimit dhe konveksionit të nxehtësisë, ashtu siç emetohet drejtpërdrejt nga pajisja në ajër, pa përdorur një medium të jashtëm për transmetimin e nxehtësisë. Ky proces është i shprehur në kw dhe tregon sasinë e nxehtësisë që prodhohet nga pajisja në një periudhë të caktuar kohe.
39. “Prodhim i nxehtësisë me dy ose më shumë faza manuale, pa kontroll të temperaturës”, nënkupton që produkti ka aftësinë të ndryshojë manualisht nivelin e prodhimit të nxehtësisë në dy ose më shumë faza. Ai nuk është i pajisur me një sistem automatik që rregullon prodhimin e nxehtësisë në bazë të një temperature të caktuar të ambientit.
40. “Prodhim i nxehtësisë me kontroll elektronik të temperaturës së dhomës” nënkupton që produkti është i pajisur me një pajisje elektronike të integruar ose të jashtme, që i lejon produktit të ndryshojë automatikisht prodhimin e tij të nxehtësisë gjatë një periudhe të caktuar, në lidhje me një nivel të caktuar të komoditetit të ngrohjes së brendshme.
41. “Prodhim i nxehtësisë me kontroll elektronik të temperaturës së dhomës plus kohëmatës ditor” nënkupton që produkti është i pajisur me një pajisje elektronike të integruar ose të jashtme dhe që i lejon produktit të ndryshojë automatikisht prodhimin e tij të nxehtësisë gjatë një periudhe të caktuar, në lidhje me një nivel të caktuar të komoditetit të ngrohjes së brendshme dhe lejon vendosjen e kohës dhe nivelit të temperaturës për një interval kohor prej 24 orësh.
42. “Prodhim i nxehtësisë me kontroll elektronik të temperaturës së dhomës plus kohëmatës javor” nënkupton që produkti është i pajisur me një pajisje elektronike të integruar ose të jashtme, që i lejon produktit të ndryshojë automatikisht prodhimin e tij të nxehtësisë gjatë një periudhe të caktuar kohore, në lidhje me një nivel të caktuar të komoditetit të ngrohjes së brendshme dhe lejon vendosjen e niveleve të kohës dhe niveleve të temperaturës për një javë të plotë. Gjatë periudhës 7-ditore, parametrat duhet të lejojnë ndryshime ditë pas dite.
43. “Prodhim i nxehtësisë me kontroll mekanik të temperaturës së dhomës” nënkupton që produkti është i pajisur me një pajisje joelektronike që i lejon produktit të ndryshojë automatikisht fuqinë e tij të nxehtësisë gjatë një periudhe të caktuar, në lidhje me një nivel të caktuar të komoditetit të ngrohjes së brendshme.
44. “Prodhim i nxehtësisë në një fazë të vetme, pa kontroll të temperaturës” nënkupton që produkti nuk është i aftë të rregullojë automatikisht prodhimin e tij të nxehtësisë dhe se nuk ka asnjë mekanizëm të brendshëm për monitorimin apo përshtatjen e temperaturës përmes një sistemi feedback.
45. “Prodhim i tërthortë i nxehtësisë” tregon prodhimin e nxehtësisë nga një pajisje, përmes përdorimit të një fluidi transmetues të nxehtësisë, i cili kalon nëpër një proces që siguron prodhimin e drejtpërdrejtë të nxehtësisë për produktin. Ky proces ndodh si një efekt anësor dhe nxehtësia e prodhuar në këtë mënyrë matet në kilovat (kw).
46. “Prodhim maksimal i nxehtësisë (Pmax)”, prodhim i nxehtësisë nga një pajisje ngrohëse lokale, që përfshin si prodhimin e drejtpërdrejtë të nxehtësisë ashtu edhe prodhimin e tërthortë të nxehtësisë (kur është e aplikueshme), kur pajisja funksionon në kapacitetin e saj maksimal të prodhimit të nxehtësisë, siç është përcaktuar nga prodhuesi, e shprehur në kw.
47. “Prodhim minimal i nxehtësisë (Pmin)” sasia e nxehtësisë që prodhon një pajisje ngrohëse lokale, përfshirë si prodhimin e nxehtësisë së drejtpërdrejtë, ashtu edhe prodhimin e nxehtësisë së tërthortë (kur është e aplikueshme), kur operon duke realizuar nivelin minimal të prodhimit të nxehtësisë, siç është përcaktuar nga prodhuesi, e shprehur në kw.
48. “Produkt për ngrohjen e ajrit”, një produkt që ofron ngrohje për një pajisje ngrohjeje me bazë ajri dhe mund të jetë i pajisur me kanale ajri. Ky produkt është projektuar për t’u përdorur i fiksuar ose i siguruar në një vend specifik ose i montuar në mur dhe shpërndan ajrin nëpërmjet një pajisjeje për lëvizjen e ajrit, me qëllim arritjen dhe mirëmbajtjen e një niveli të caktuar të rehatisë termike për njerëzit brenda një hapësire të mbyllur ku ndodhet produkti.
49. “Rendiment i dobishëm në prodhimin maksimal ose minimal të nxehtësisë (ηth, nom ose ηth, min), raporti ndërmjet energjisë së dobishme të nxehtësisë të prodhuar dhe energjisë totale të hyrjes, e shprehur në terma të NCV (vlera kalorifike neto), të një sistemi ngrohës dhe është shprehur në përqindje (%).
50. “Sobë saune” një pajisje ngrohëse lokale me lëndë djegëse të ngurtë, e përfshirë në ose e deklaruar për t’u përdorur në sauna të thata ose të lagështa ose mjedise të ngjashme.
51. “Sobë”, një pajisje ngrohëse që përdor lëndë djegëse të ngurta, i cili kryen dy funksione njëkohësisht: atë të ngrohësit dhe të furrës për gatim. Ajo është e lidhur me një oxhak, vatër zjarri ose një sistem ventilimi që mundëson largimin e produkteve të djegies, si tymi dhe gazrat, nga ambienti ku ndodhet soba.
52. “Vlera kalorifike neto (NCV)”, sasia e energjisë që çlirohet kur një material digjet plotësisht me oksigjen dhe produktet e djegies (përfshirë avullin e ujit) nuk rikthehen në temperaturën e ambientit. Ky është procesi që ndodh kur uji që krijohet gjatë djegies mbetet në formën e avullit dhe nuk kondensohet për t’u kthyer në ujë. Në këtë rast, energjia, që humbet gjatë kondensimit të avullit, nuk merret parasysh, pasi nuk mund të shfrytëzohet për qëllime ngrohjeje.
IV. KËRKESAT E PROJEKTIMIT EKOLOGJIK DHE AFATET KOHORE
1. Kërkesat e projektimit ekologjik për pajisjet ngrohëse lokale me lëndë djegëse të ngurtë janë të përcaktuara në shtojcën I, që i bashkëlidhet këtij vendimi dhe është pjesë përbërëse e tij.
2. Pajisjet ngrohëse lokale me lëndë djegëse të ngurtë duhet të përmbushin kërkesat e përcaktuara në shtojcën I, që i bashkëlidhet këtij vendimi dhe është pjesë përbërëse e tij.
3. Përputhshmëria me kërkesat e projektimit ekologjik matet dhe llogaritet në përputhje me metodat e përcaktuara në shtojcën II, që i bashkëlidhet këtij vendimi dhe është pjesë përbërëse e tij.
V. VLERËSIMI I KONFORMITETIT
1. Procedura e vlerësimit të konformitetit, e përmendur në pikën 4, të nenit 7/1, të ligjit nr. 52/2024‚“Për etiketimin e produkteve me ndikim në energji”, të ndryshuar, realizohet në përputhje me parashikimet e akteve nënligjore të dala në zbatim të tij, si dhe me përcaktimet e nenit 23, të ligjit nr. 10489, datë 15.12.2011, “Për tregtimin dhe mbikëqyrjen e tregut të produkteve joushqimore”.
2. Për qëllime të vlerësimit të konformitetit, sipas pikës 4, të nenit 7/1, të ligjit nr. 52/2024‚“Për etiketimin e produkteve me ndikim në energji”, të ndryshuar, dokumentacioni teknik duhet të përmbajë informacionin e përcaktuar në pikën 3, të shtojcës I, të këtij vendimi.
3. Kur informacioni i përfshirë në dokumentacionin teknik të një modeli është përfituar nëpërmjet llogaritjeve mbi bazën e projektimit ose përmes ekstrapolimit nga modele të tjera ose të dyjave së bashku, dokumentacioni teknik përmban hollësitë përkatëse mbi këto llogaritje ose ekstrapolime, si dhe testet e kryera nga prodhuesi për verifikimin e saktësisë së tyre. Në këto raste, dokumentacioni teknik duhet të përfshijë, gjithashtu, listën e modeleve që kanë shërbyer si bazë për ekstrapolim, si dhe të të gjitha modeleve të tjera për të cilat informacioni është përfituar mbi të njëjtën bazë.
VI. TREGUESIT ORIENTUES
Treguesit orientues për pajisjet e ngrohjes lokale me lëndë djegëse të ngurtë, të cilat kanë performancën më të mirë të disponueshme në treg në momentin e hyrjes në fuqi të këtij vendimi, janë përcaktuar në shtojcën IV, që i bashkëlidhet këtij vendimi dhe është pjesë përbërëse e tij.
VII. DISPOZITË TRANZITORE
Në datën e anëtarësimit të Republikës së Shqipërisë në Bashkimin Evropian, ky vendim shfuqizohet.
VIII. HYRJA NË FUQI
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama

SHTOJCA I
KËRKESAT E PROJEKTIMIT EKOLOGJIK

1. Kërkesat specifike të projektimit ekologjik për eficiencën sezonale të ngrohjes së hapësirës:
a) Pajisjet ngrohëse lokale me lëndë djegëse të ngurtë duhet të përmbushin kërkesat e mëposhtme:
i. Eficienca energjetike e ngrohjes sezonale të pajisjeve ngrohëse lokale me lëndë djegëse të ngurtë me djegie të hapur nuk duhet të jetë më pak se 30 %;
ii. Eficienca energjetike e ngrohjes sezonale të hapësirës së pajisjeve ngrohëse lokale me lëndë djegëse të ngurtë me djegie të mbyllur, që përdorin lëndë djegëse të ngurtë, përveç drurit të kompresuar në formë kokrrizore, nuk duhet të jetë më pak se 65 %;
iii. Eficienca energjetike e ngrohjes sezonale të pajisjeve ngrohëse lokale me lëndë djegëse të ngurtë me djegie të mbyllur, që përdorin drurë të kompresuar në formë kokrrizore nuk duhet të jetë më pak se 79 %;
iv. Eficienca energjetike e ngrohjes sezonale e pajisjeve ngrohëse lokale si soba nuk duhet të jetë më pak se 65%.
2. Kërkesa specifike të projektimit ekologjik për emetimet:
a) Emetimet e lëndës grimcore (PM) nga pajisjet ngrohëse lokale me lëndë djegëse të ngurtë nuk duhet të tejkalojnë vlerat e mëposhtme:
i. Emetimet e lëndës grimcore (PM) nga pajisjet ngrohëse lokale me lëndë djegëse të ngurtë me djegie të hapur nuk duhet të tejkalojnë 50 mg/m³ me 13 % O2 kur matet sipas metodës së përshkruar në shtojcën II, pika 4, shkronja “a”, nënndarja “i”, paragrafi 1, ose 6 g/kg (lëndë e thatë) kur matet sipas metodës së përshkruar në shtojcën II, pika 4, shkronja “a”, nënndarja “i”, paragrafi 2;
ii. Emetimet e lëndës grimcore (PM) nga pajisjet ngrohëse lokale me lëndë djegëse të ngurtë me djegie të mbyllur, që përdorin lëndë djegëse të ngurtë, përveç drurit të kompresuar në formë kokrrizore, si dhe sobat nuk duhet të tejkalojnë 40 mg/m³ me 13 % O2 kur matet sipas metodës së përshkruar në shtojcën II, pika 4, shkronja “a”, nënndarja “i”, paragrafi (1), ose 5 g/kg (lëndë e thatë) kur matet sipas metodës së përshkruar në shtojcën II, pika 4, shkronja “a”, nënndarja “i”, paragrafi 2, ose 2,4 g/kg (lëndë e thatë) për biomasën, ose 5,0 g/kg (lëndë e thatë) për lëndë djegëse fosile të ngurta kur matet sipas metodës së përshkruar në shtojcën II, pika 4, shkronja “a”, nënndarja “i”, paragrafi 3;
iii. Emetimet e lëndës grimcore (PM) nga pajisjet ngrohëse lokale me lëndë djegëse të ngurtë me djegie të mbyllur, që përdorin drurë të kompresuar në formë kokrrizore, nuk duhet të tejkalojnë 20 mg/m³ me 13 % O2 kur matet sipas metodës së përshkruar në shtojcën II, pika 4, shkronja “a”, nënndarja “i”, 1, ose 2,5 g/kg (lëndë e thatë) kur matet sipas metodës së përshkruar në shtojcën II, pika 4, shkronja “a”, nëndarja “i”, paragrafi 2, ose 1,2 g/kg (lëndë e thatë) kur matet sipas metodës së përshkruar në shtojcën II, pika 4, shkronja “a”, nënndarja “i”, paragrafi 3;
b) Emetimet e përbërjeve organike të gazta (OGC) nga pajisjet ngrohëse lokale me lëndë djegëse të ngurtë nuk duhet të tejkalojnë vlerat e mëposhtme:
i. Emetimet e përbërjeve organike të gazta (OGC) nga pajisjet ngrohëse lokale me lëndë djegëse të ngurtë me djegie të hapur, pajisjet ngrohëse lokale me djegie të mbyllur, që përdorin lëndë djegëse të ngurtë, përveç drurit të kompresuar në formë kokrrizore, si dhe sobat nuk duhet të tejkalojnë 120 mgC/m³ me 13 % O2;
ii. Emetimet e përbërjeve organike të gazta (OGC) nga pajisjet ngrohëse lokale me lëndë djegëse të ngurtë me djegie të mbyllur, që përdorin drurë të kompresuar në formë kokrrizore, nuk duhet të tejkalojnë 60 mgC/m³ me 13 % O2.
c) Emetimet e monoksidit të karbonit (CO) nga pajisjet ngrohëse lokale me lëndë djegëse të ngurtë nuk duhet të tejkalojnë vlerat e mëposhtme:
i. Emetimet e monoksidit të karbonit (CO) nga pajisjet ngrohëse lokale me lëndë djegëse të ngurtë me djegie të hapur nuk duhet të tejkalojnë 2 000 mg/m³ me 13 % O2;
ii. Emetimet e monoksidit të karbonit (CO) nga pajisjet ngrohëse lokale me lëndë djegëse të ngurtë me djegie të mbyllur, që përdorin lëndë djegëse të ngurtë, përveç drurit të kompresuar në formë kokrre, si dhe sobat nuk duhet të tejkalojnë 1500 mg/m³ me 13 % O2;
iii. Emetimet e monoksidit të karbonit (CO) nga pajisjet ngrohëse lokale me lëndë djegëse të ngurtë me djegie të mbyllur, që përdorin drurë të kompresuar në formë kokrre, nuk duhet të tejkalojnë 300 mg/m³ me 13 % O2.
ç) Emetimet e oksideve të azotit (NOx) nga pajisjet ngrohëse lokale me lëndë djegëse të ngurtë nuk duhet të tejkalojnë vlerat e mëposhtme:
i. Emetimet e oksideve të azotit (NOx) nga pajisjet ngrohëse lokale me lëndë djegëse të ngurtë me djegie të hapur, pajisjet ngrohëse lokale me djegie të mbyllur dhe sobat që përdorin biomasë nuk duhet të tejkalojnë 200 mg/m³, të shprehur si NO2, me 13 % O2;
ii. Emetimet e oksideve të azotit (NOx) nga pajisjet ngrohëse lokale me lëndë djegëse të ngurtë me djegie të hapur, pajisjet ngrohëse lokale me djegie të mbyllur dhe sobat që përdorin lëndë djegëse fosile të ngurta nuk duhet të tejkalojnë 300 mg/m³, të shprehur si NO2, me 13 % O2.
3. Kërkesat për informacionin mbi produktin
a) Për pajisjet ngrohëse lokale që përdorin lëndë djegëse të ngurta do të ofrohen informacionet e mëposhtme të produktit:
i. Manualet e udhëzimeve për instaluesit dhe përdoruesit përfundimtarë, si dhe faqet e internetit me qasje të lirë të prodhuesve, përfaqësuesve të tyre të autorizuar dhe importuesve që duhet të përmbajnë informacionet e mëposhtme:
1. Informacionin teknik të përfshirë në tabelën 1 me parametrat e tij teknikë të matur dhe të llogaritur, në përputhje me shtojcën II dhe duke treguar numrin e shifrave të rëndësishme të treguara në tabelë;
2. Çdo masë paraprake specifike që duhet të merret gjatë montimit, instalimit ose mirëmbajtjes së pajisjeve ngrohëse lokale me lëndë djegëse të ngurtë;
3. Informacionin e rëndësishëm lidhur me çmontimin, riciklimin dhe/ose hedhjen e produktit në fund të jetës së tij;
ii. Dokumentacionin teknik për qëllimet e vlerësimit të përputhshmërisë, sipas kreut 5, që duhet të përmbajë elementet e mëposhtme:
1. elementet e specifikuara në shkronjën “a”;
2. një listë të modeleve ekuivalente, nëse është e aplikueshme;
3. kur lënda djegëse e preferuar ose çdo lëndë tjetër e përshtatshme është biomasë drusore tjetër, biomasë jodrusore, lëndë djegëse fosile tjetër ose përzierje tjetër e biomasës dhe lëndës djegëse fosile, siç përmendet në tabelën 1, duhet të jepet një përshkrim i lëndës djegëse i mjaftueshëm për identifikimin e tij të qartë dhe standardi teknik ose specifikimi i lëndës djegëse, duke përfshirë përmbajtjen e matur të lagështisë dhe përmbajtjen e matur të hirit, dhe për lëndën djegëse fosile, gjithashtu, përmbajtja e matur e substancave të avullueshme të lëndës;
b) Do të ofrohen informacionet e mëposhtme të produktit mbi pajisjet ngrohëse lokale me lëndë djegëse të ngurtë:
i. për pajisjet ngrohëse lokale me lëndë djegëse të ngurtë pa oxhak dhe për pajisjet ngrohëse lokale me lëndë djegëse të ngurtë me djegie të hapur të oxhakut: manuali i udhëzimeve për përdoruesit përfundimtarë, faqet e internetit me akses të lirë të prodhuesve dhe paketimi i produktit duhet të përfshijnë fjalinë e mëposhtme në një mënyrë që siguron dukshmëri dhe lexueshmëri të qartë dhe në një gjuhë lehtësisht të kuptueshme nga përdoruesit përfundimtarë ku produkti shitet: “Ky produkt nuk është i përshtatshëm për qëllime kryesore ngrohjeje.”. 
1. Për manualin e udhëzimeve për përdoruesit përfundimtarë, kjo fjali duhet të vendoset në faqen e kopertinës së manualit;
2. Për faqet e internetit me akses të lirë të prodhuesve, kjo fjali duhet të shfaqet së bashku me karakteristikat e tjera të produktit;
3. Për paketimin e produktit, kjo fjali duhet të vendoset në një pozicion të dukshëm në paketim, në mënyrë që të jetë e dukshme nga përdoruesi përfundimtar para blerjes.
Tabela 1: Kërkesat për informacion për pajisjet ngrohëse lokale me lëndë djegëse të ngurtë
	Identifikuesi(t) i/e modelit:

	Funksionaliteti i ngrohjes indirekte: [po/jo]

	Fuqia e ngrohjes direkte: … (kw)

	Fuqia e ngrohjes indirekte: … (kw)

	

Lëndë djegëse
	
Lëndë djegëse e preferuar
(vetëm një):
	
Lëndë djegëse të tjera të përshtatshme
	

ηs [x%]:
	Emetimet e ngrohjes së hapësirës në fuqinë termike maksimale (*)
	Emetimet e ngrohjes së hapësirës në fuqinë termike minimale (*) (**)

	
	
	
	
	
PM
	
OGC
	
CO
	
NOX
	
PM
	
OGC
	
CO
	
NOX

	
	
	
	
	[x] mg/Nm3 (13 % O2)
	[x] mg/Nm3 (13 % O2)

	Dru zjarri me përmbajtje lagështie ≤ 25 %
	
[po/jo]
	
[po/jo]
	
	
	
	
	
	
	
	
	

	Drurë të kompresuar me përmbajtje lagështie 
< 12 %
	
[po/jo]
	
[po/jo]
	
	
	
	
	
	
	
	
	

	Biomasë drusore tjetër
	[po/jo]
	[po/jo]
	
	
	
	
	
	
	
	
	

	Biomasë jodrusore
	[po/jo]
	[po/jo]
	
	
	
	
	
	
	
	
	

	Antracitet dhe qymyri i thatë
	[po/jo]
	[po/jo]
	
	
	
	
	
	
	
	
	

	Zifti i ngurtë
	[po/jo]
	[po/jo]
	
	
	
	
	
	
	
	
	

	Zifti me temperaturë të ulët
	[po/jo]
	[po/jo]
	
	
	
	
	
	
	
	
	

	Qymyr bituminoz
	[po/jo]
	[po/jo]
	
	
	
	
	
	
	
	
	

	Briketë linjitesh
	[po/jo]
	[po/jo]
	
	
	
	
	
	
	
	
	

	Briketë plehu
	[po/jo]
	[po/jo]
	
	
	
	
	
	
	
	
	

	Briketë me përzierje lëndësh fosile
	[po/jo]
	[po/jo]
	
	
	
	
	
	
	
	
	

	Lëndë djegëse të tjera fosile
	[po/jo]
	[po/jo]
	
	
	
	
	
	
	
	
	

	Briketa të përziera prej biomasës dhe lëndëve djegëse fosile
	
[po/jo]
	
[po/jo]
	
	
	
	
	
	
	
	
	

	Përzierje tjetër e biomasës dhe lëndës djegëse të ngurtë
	
[po/jo]
	
[po/jo]
	
	
	
	
	
	
	
	
	

	Karakteristikat kur punohet vetëm me lëndën djegëse të preferuar

	Lënda 
	Simboli
	Vlera
	Njësia
	
	Lënda 
	Simboli
	Vlera
	Njësia

	Fuqia e ngrohjes
	
	Eficienca e dobishme (VCN sipas gjendjes së marrë)

	Prodhimi maksimal i nxehtësisë
	
Pnom
	
x
	
kw
	
	Eficienca e dobishme në prodhimin maksimal të nxehtësisë
	h
ηth, nom
	
x,x
	
%

	Prodhimi minimal i nxehtësisë (tregues)
	
Pmin
	[x, x/N.A.]
	
kw
	
	Eficienca e dobishme në prodhimin minimal të nxehtësisë (tregues)
	
ηth,nom
	[x,x/N.A.]
	
%

	Konsumi ndihmës i energjisë elektrike
	
	Lloji i prodhimit të nxehtësisë/kontrollit të temperaturës së dhomës (zgjidhni një)

	Në prodhimin maksimal të nxehtësisë
Në prodhimin minimal të nxehtësisë
Në opsion gatishmërie
	elmax

elmin


elSB
	x,xxx
	kw

kw


kw
	
	Prodhim i nxehtësisë me një fazë, pa kontroll të temperaturës së dhomës
	
[po/jo]
	

	
	
	x,xxx
	
	
	Dy ose më shumë faza manuale, pa kontroll të temperaturës së dhomës
	
[po/jo]
	

	
	
	x,xxx
	
	
	Me kontroll të temperaturës së dhomës me termostat mekanik
	[po/jo]
	

	Kërkesa për fuqinë e treguesit të flakës të përhershme
	
	Me kontroll elektronik të temperaturës së dhomës
	[po/jo]
	

	Kërkesa për fuqinë e treguesin e flakës (nëse është e aplikueshme)
	
pilot
	
[bookmark: _GoBack][x,xxx/N.A.]
	
kw
	
	Me kontroll elektronik të temperaturës së dhomës plus kohëmatës ditor
	
[po/jo]
	

	
	
	
	
	
	Me kontroll elektronik të temperaturës së dhomës plus kohëmatës javor
	
[po/jo]
	

	
	
	
	
	
	Opsione të tjera kontrolli (zgjedhje të shumëfishta të mundshme)

	
	
	
	
	Kontroll i temperaturës së dhomës me zbulimin e pranisë
	[po/jo]
	

	
	
	
	
	Kontroll i temperaturës së dhomës, me zbulim të dritares së hapur
	
[po/jo]
	

	
	
	
	Me opsion kontrolli në distancë
	[po/jo]
	

	Të dhënat e kontaktit
	Emri dhe adresa e prodhuesit ose e përfaqësuesit të autorizuar të tij

	(*) PM = lëndë grimcore, OGCs = përbërje organike e gaztë, CO = monoksid karboni, NOx = okside të azotit
(**) Kërkohet vetëm nëse zbatohen faktorët e korrigjimit F(2) ose F(3)



SHTOJCA II
MATJET DHE LLOGARITJET

1. Për qëllimet e përputhshmërisë dhe verifikimit të përputhshmërisë me kërkesat e këtij vendimi, matjet dhe llogaritjet duhet të kryhen duke përdorur standarde të harmonizuara, numrat referencë të të cilave janë publikuar për këtë qëllim në Fletoren Zyrtare ose duke përdorur metoda të tjera të besueshme, të sakta dhe të riprodhueshme, të cilat marrin parasysh metodat më të fundit të njohura përgjithësisht. Ato duhet të përmbushin kushtet e përcaktuara në pikat 2 deri në 5 të kësaj shtojce.
2. Kushtet e përgjithshme për matjet dhe llogaritjet:
a) Pajisjet ngrohëse lokale me lëndë djegëse të ngurtë duhet të testohen për lëndën e preferuar dhe për çdo lëndë tjetër të përshtatshme të treguar në tabelën 1, të shtojcës I;
b) Vlerat e deklaruara për prodhimin maksimal të nxehtësisë dhe eficiencën e energjisë për ngrohjen sezonale të hapësirës duhet të rrumbullakosen në shifrën më të afërt dhjetore;
c) Vlerat e deklaruara për emetimet duhet të rrumbullakosen në numrin e plotë më të afërt.
3. Kushtet e përgjithshme për eficiencën energjetike të ngrohjes sezonale të hapësirës:
a) Eficienca sezonale e ngrohjes së hapësirës (ηS) llogaritet si eficienca sezonale e ngrohjes në gjendjen e funksionimit (ηS,on), e korrigjuar duke marrë në konsideratë kontributet që lidhen me kontrollin e daljes së nxehtësisë, konsumin ndihmës të energjisë elektrike dhe konsumin e energjisë nga flaka pilot e përhershme;
b) Konsumi i energjisë elektrike duhet të shumëzohet me një koeficient konvertimi (cc) prej 2,5.
4. Kushtet e përgjithshme për emetimet:
a) Për pajisjet ngrohëse lokale me lëndë djegëse të ngurtë, matja duhet të marrë parasysh emetimet e lëndës grimcore (PM), përbërjeve organike të gazta (OGC), monoksidit të karbonit (CO) dhe oksideve të azotit (NOx), të matur njëkohësisht me njëra-tjetrën dhe me eficiencën e ngrohjes së hapësirës, përveç PM-së nëse përdoret metoda sipas pikës 4, shkronja “a”, nënndarja “i”, paragrafi 2 ose sipas pikës 4, shkronja “a”, nënndarja “i”, paragrafi 3:
i. Për matjen e emetimeve të PM lejohen tri metoda, secila me kërkesat e veta, vetëm njëra prej metodave duhet të përdoret:
1. Matja e PM-së duke marrë një mostër të pjesshme të gazit të thatë të oxhakut mbi një filtër të ngrohur. Matja e PM-së në produktet e djegies së pajisjes duhet të kryhet ndërsa produkti ofron fuqinë e tij maksimale dhe, nëse është e përshtatshme, edhe në ngarkesë të pjesshme;
2. Matja e grimcave të ngurta (PM) kryhet gjatë të gjithë ciklit të djegies, duke marrë një mostër të pjesshme të gazit të oxhakut me tërheqje natyrale, nga një rrjedhë gazi oxhaku e holluar përmes një tuneli me rrjedhje të plotë dhe të filtruar në temperaturë ambienti;
3. Matja e grimcave të ngurta (PM) kryhet gjatë një periudhe 30-minutëshe, duke marrë një mostër të pjesshme të gazit të oxhakut nën një tërheqje fikse prej 12 Pa, nga një rrjedhë gazi oxhaku e holluar përmes një tuneli me rrjedhje të plotë dhe të filtruar në temperaturë ambienti ose përmes një precipitatori elektrostatik;
ii. Matja e OGC-së në produktet e djegies së pajisjes duhet të kryhet me marrje të vazhdueshme të mostrave, duke përdorur një detektor të jonizimit me flakë. Rezultatet shprehen në miligramë karboni (mg C). Matja e OGC-së duhet të realizohet gjatë funksionimit të produktit në fuqinë e tij maksimale dhe, kur është e përshtatshme, edhe në ngarkesë të pjesshme;
iii. Matja e CO-së në produktet e djegies së pajisjes duhet të kryhet me marrje të vazhdueshme të mostrave, duke përdorur një detektor me rreze infra të kuqe. Matja e CO-së duhet të realizohet gjatë funksionimit të produktit në fuqinë e tij maksimale dhe, kur është e përshtatshme, edhe në ngarkesë të pjesshme;
iv. Matja e NOx, në produktet e djegies së pajisjes duhet të kryhet me marrje të vazhdueshme të mostrave, duke u bazuar në metodën e zbulimit me chemiluminescencë. Emetimet e NOx duhet të maten si shuma e monoksidit të azotit (NO) dhe dioksidit të azotit (NO₂) dhe rezultatet duhet të shprehen në formën e dioksidit të azotit (NO₂). Matja duhet të realizohet ndërsa produkti funksionon në fuqinë e tij maksimale dhe, kur është e përshtatshme, edhe në ngarkesë të pjesshme;
b) Vlerat e deklaruara për prodhimin maksimal të ngrohjes, eficiencën sezonale të energjisë për ngrohjen e ambientit dhe nivelin e emetimeve duhet të rrumbullakosen në numrin e plotë më të afërt.
5. Kushtet specifike për eficiencën sezonale të energjisë për ngrohjen e ambientit:
a) Eficienca sezonale e energjisë për ngrohjen e ambientit të pajisjeve ngrohëse lokale me lëndë djegëse të ngurtë përcaktohet, si:
ηS = ηS, on – 10% + F(2) + F(3) – F(4) – F(5)
Ku: 
- ηS,on është eficienca sezonale e energjisë për ngrohjen e ambientit në modalitetin ndezur, shprehur në %, i llogaritur, sipas mënyrës së përcaktuar në pikën 5, shkronja “b”;
- F(2) është një faktor korrigjimi që llogarit një kontribut pozitiv në eficiencën, është një faktor korrigjimi që merr në konsideratë kontributin pozitiv në eficiencën sezonale të energjisë për ngrohjen e ambientit, si rezultat i funksionimit të rregulluar të sistemeve të kontrollit të komoditetit të ngrohjes së brendshme. Vlerat e këtij faktori janë të përjashtuara reciprokisht dhe nuk mund të kombinohen me njëra-tjetrën dhe shprehen në përqindje (%);
- F(3) është një faktor korrigjimi që merr në konsideratë kontributin pozitiv në eficiencën sezonale të energjisë për ngrohjen e ambientit, i cili rrjedh nga funksionimi i rregulluar i sistemeve të kontrollit të komoditetit të ngrohjes së brendshme, vlerat e të cilave mund të shtohen me njëra-tjetrën, i shprehur në %;
- F(4) është një faktor korrigjimi që llogarit një kontribut negativ në eficiencën sezonale të energjisë për ngrohjen e ambientit për shkak të konsumit të energjisë elektrike ndihmëse, i shprehur në %;
- F(5) është një faktor korrigjimi që llogarit një kontribut negativ në eficiencën sezonale të energjisë për ngrohjen e ambientit për shkak të konsumit të energjisë nga një flakë pilot e përhershme, i shprehur në %.
b) Eficienca sezonale e energjisë për ngrohjen e ambientit në modalitetin e ndezur llogaritet, si:
ηS,on = ηth,nom
Ku: 
- ηth,nom është eficenca e dobishme në prodhimin maksimal të nxehtësisë bazuar në NCV;
c) Faktori i korrigjimit F(2), i cili merr në konsideratë një kontribut pozitiv në eficiencën sezonale të energjisë për ngrohjen e ambientit si pasojë e funksionimit të rregulluar të sistemeve të kontrollit të komoditetit të ngrohjes së brendshme, ka vlera që janë të përjashtuara reciprokisht dhe nuk mund të kombinohen me njëra-tjetrën. Për pajisjet ngrohëse lokale me lëndë djegëse të ngurtë, F(2) zgjidhet vetëm një nga vlerat e tabelës 2, në varësi të karakteristikave të kontrollit të aplikuar.

Tabela 2: Faktori i korrigjimit F(2)
	Nëse produkti është i pajisur me (mund të aplikohet vetëm një opsion):
	F(2)

	Prodhim i nxehtësisë me një fazë, pa kontroll të temperaturës së dhomës
	0,0%

	Dy ose më shumë faza manuale, pa kontroll të temperaturës
	1,0%

	Me kontroll të temperaturës së dhomës përmes termostatit mekanik
	2,0%

	Me kontroll elektronik të temperaturës së dhomës
	4,0%

	Me kontroll elektronik të temperaturës së dhomës plus kohëmatës ditor
	6,0%

	Me kontroll elektronik të temperaturës së dhomës plus kohëmatës javor
	7,0%



F(2) duhet të jetë zero për pajisjet ngrohëse lokale me lëndë djegëse të ngurtë që nuk përmbushin kërkesat e shtojcës I, pika 2, lidhur me emetimet, kur kontrolli i temperaturës është i vendosur në nivelin minimal të prodhimit të nxehtësisë. Në këtë konfigurim, prodhimi i ngrohjes nuk duhet të tejkalojë 50% të prodhimit maksimal të nxehtësisë;
ç) Faktori i korrigjimit F(3), i cili përfshin një kontribut pozitiv në eficiencën sezonale të energjisë për ngrohjen e ambientit si pasojë e funksionimit të rregulluar të sistemeve të kontrollit të komoditetit të ngrohjes së brendshme, ka vlera që mund të kombinohen me njëra-tjetrën. Ai llogaritet, si më poshtë:
 Për pajisjet ngrohëse lokale me lëndë djegëse të ngurtë, faktori i korrigjimit F(3) është shuma e vlerave sipas tabelës 3, në varësi të karakteristikave të kontrollit që zbatohet.

Tabela 3: Faktori i korrigjimit F(3)
	Nëse produkti është i pajisur me (mund të zbatohet më shumë se një opsion
	F(3)

	Kontroll i temperaturës së dhomës me zbulimin e pranisë
	1,0%

	Kontroll i temperaturës së dhomës me zbulimin e dritares së hapur
	1,0%

	Me opsion kontrolli në distancë
	1,0%



F(3) duhet të jetë zero për pajisjet ngrohëse lokale me lëndë djegëse të ngurtë që nuk përmbushin kërkesat e përcaktuara në shtojcën I, pika 2, mbi nivelin e emetimeve, kur kontrolli i temperaturës është vendosur në prodhimin minimal të nxehtësisë. Prodhimi i ngrohjes në këtë cilësim nuk duhet të jetë më i lartë se 50 % e prodhimit maksimal të nxehtësisë;
d) Faktori i korrigjimit për përdorimin e energjisë elektrike ndihmëse F(4) llogaritet, si më poshtë:
Ky faktor korrigjimi merr parasysh konsumimin e energjisë elektrike ndihmëse gjatë funksionimit në modalitetin ndezur dhe në modalitet gatishmërie.
F(4) = CC .  . 100%
Ku: 
- elmax është konsumi i energjisë elektrike në prodhimin maksimal të nxehtësisë, i shprehur në kw;
- elmin është konsumi i energjisë elektrike në prodhimin minimal të nxehtësisë, shprehur në kw. Në rast se produkti nuk ofron prodhim minimal të nxehtësisë, duhet të përdoret vlera e konsumit të energjisë elektrike në prodhimin maksimal të nxehtësisë;
- elsb është konsumi i energjisë elektrike i produktit gjatë modalitetit të gatishmërisë, e shprehur në kw;
- Pnom është prodhimi maksimal i nxehtësisë së produktit, shprehur në kw;
e) Faktori i korrigjimit F(5), i lidhur me konsumimin e energjisë nga treguesi i ndezjes e përhershme, llogaritet si më poshtë:
Ky faktor korrigjimi merr parasysh nevojën e fuqisë së treguesit të ndezjes të përhershme.
F(5) = 0,5 . · 100[%]
Ku: 
- Ppilot është konsumi i treguesit të ndezjes, i shprehur në kw;
- Pnom është prodhimi maksimal i nxehtësisë së produktit, i shprehur në kw.

SHTOJCA III
VERIFIKIMI I PËRPUTHSHMËRISË SË PRODUKTIT NGA AUTORITETET E MBIKËQYRJES SË TREGUT

Tolerancat e verifikimit të përcaktuara në këtë shtojcë janë të destinuara vetëm për qëllimet e kontrollit nga autoritetet e mbikëqyrjes së tregut dhe nuk duhet të përdoren nga prodhuesi ose importuesi si një bazë për të përcaktuar vlerat në dokumentacionin teknik, për të interpretuar këto vlera si arritje të përputhshmërisë ose për të komunikuar performancë më të lartë në çfarëdo formë.
Kur verifikohet përputhshmëria e një modeli produkti me kërkesat e përcaktuara në këtë vendim dhe me kërkesat e specifikuara në këtë shtojcë, autoritetet e mbikëqyrjes së tregut duhet të zbatojnë procedurën e mëposhtme:
1. Autoritetet e mbikëqyrjes së tregut duhet të verifikojnë një njësi të vetme të modelit;
2. Modeli do të konsiderohet se përputhet me kërkesat përkatëse nëse:
a) vlerat e deklaruara në dokumentacionin teknik, në përputhje me pikën 2, të shtojcës III, të këtij vendimi dhe, kur është e aplikueshme, vlerat e përdorura për llogaritjen e tyre, nuk duhet të jenë më të favorshme për prodhuesin ose importuesin sesa rezultatet përkatëse të matjeve të kryera në përputhje me shkronjën “g”, të së njëjtës shtojcë;
b) vlerat e deklaruara përmbushin çdo kërkesë të përcaktuar në këtë vendim dhe çdo informacion i kërkuar për produktin, i publikuar nga prodhuesi ose importuesi, nuk përmban vlera që janë më të favorshme për prodhuesin ose importuesin sesa vlerat e deklaruara; dhe
c) kur autoritetet e mbikëqyrjes së tregut testojnë njësinë e modelit, vlerat e përcaktuara (vlerat e parametrave përkatës të matura gjatë testimit dhe vlerat e llogaritura nga këto matje) përputhen me tolerancat përkatëse të verifikimit, siç jepen në tabelën 4. Njësia duhet të testohet me një ose më shumë lëndë djegëse me karakteristika në të njëjtin diapazon si karburanti/lëndët djegëse që janë përdorur nga prodhuesi për të kryer matjet e përshkruara në shtojcën II.
3. Nëse rezultatet e përmendura në pikën 2, shkronjat “a” ose “b”, nuk arrihen, modeli dhe të gjitha modelet që janë listuar si modele ekuivalente në dokumentacionin teknik të prodhuesit ose importuesit do të konsiderohen se nuk janë në përputhje me këtë vendim.
4. Nëse rezultati i përmendur në pikën 2, shkronja “c”, nuk arrihet, autoritetet e mbikëqyrjes së tregut duhet të zgjedhin tri njësi shtesë të të njëjtit model për testim. Si alternativë, tri njësitë shtesë të zgjedhura mund të jenë të një ose më shumë modeleve të ndryshme që janë listuar si modele ekuivalente në dokumentacionin teknik të prodhuesit ose importuesit.
5. Modeli konsiderohet se përputhet me kërkesat e zbatueshme nëse për këto tri njësitë, mesatarja aritmetike e vlerave të përcaktuara përputhet me tolerancat përkatëse të verifikimit të dhëna në tabelën 4.
6. Nëse rezultati i përmendur në pikën 5 nuk arrihet, modeli dhe të gjitha modelet që janë listuar si modele ekuivalente në dokumentacionin teknik të prodhuesit ose importuesit konsiderohen se nuk përputhen me këtë vendim.
7. Autoritetet e mbikëqyrjes së tregut duhet të sigurojnë të gjithë informacionin përkatës tek autoritetet e tjera përgjegjëse pa vonesë, pasi të jetë marrë një vendim mbi mospërputhshmërinë e modelit sipas pikave 3 dhe 6.
Autoritetet e mbikëqyrjes së tregut përdorin metodat e matjes dhe llogaritjes të përcaktuara në shtojcën II.
Autoritetet e mbikëqyrjes së tregut duhet të zbatojnë vetëm tolerancat e verifikimit që janë përcaktuar në tabelën 4 dhe duhet të përdorin vetëm procedurën e përshkruar në pikat 1 deri në 7 për kërkesat e përmendura në këtë shtojcë. Nuk do të aplikohen toleranca të tjera, të tilla si ato të përcaktuara në standardet e harmonizuara ose në ndonjë metodë tjetër matjeje.

Tabela 4: Tolerancat e verifikimit
	Parametrat
	Tolerancat e verifikimit

	Eficienca sezonale e ngrohjes së hapësirës, ηs
	Vlera e përcaktuar nuk duhet të jetë më e ulët se vlera e deklaruar për më shumë se 5%.

	Emetimet e lëndës grimcore
	Vlera e përcaktuar nuk duhet të tejkalojë vlerën e deklaruar me më shumë se 20 mg/m3 në 13% O2 ​​për pajisjet ngrohëse lokale me lëndë djegëse të ngurtë me djegie të hapur, pajisjet ngrohëse lokale të hapësirës me lëndë djegëse të ngurtë me djegie të mbyllur që përdorin lëndë djegëse të ngurtë, përveç drurit të kompresuar, në formën e kokrrave dhe sobave kur maten sipas metodës së përshkruar në shtojcën II, pika 4, shkronja “a”, nëndarja “i”, paragrafi 1.
Vlera e përcaktuar nuk duhet të tejkalojë vlerën e deklaruar me më shumë se 10 mg/m3 në 13% O2 ​​për pajisjet ngrohëse lokale me lëndë djegëse të ngurtë me djegie të mbyllur që përdorin dru të kompresuar në formë kokrrizore kur matet sipas metodës së përshkruar në shtojcën II, pika 4, shkronja “a”, nënndarja “i”, paragrafi 1.
Vlera e përcaktuar nuk duhet të tejkalojë vlerën e deklaruar me më shumë se 1 g/kg kur matet sipas metodës së përshkruar në shtojcën II, pika 4, shkronja “a”, nënndarja “i”, paragrafi 2.
Vlera e përcaktuar nuk duhet të tejkalojë vlerën e deklaruar me më shumë se 0,8 g/kg kur matet sipas metodës së përshkruar në shtojcën II, pika 4, shkronja “a”, nënndarja “i”, paragrafi 3.


	Emetimet e komponimeve organike të gazta
	Vlera e përcaktuar nuk duhet të tejkalojë vlerën e deklaruar me më shumë se 25 mgC/m3 në 13% O2 ​​për pajisjet ngrohëse lokale me lëndë djegëse të ngurtë me djegie të hapur, ngrohësit lokalë të hapësirës me lëndë djegëse të ngurtë me djegie të mbyllur që përdorin lëndë djegëse të ngurtë, përveç drurit të kompresuar në formë kokrrizore dhe sobave.
Vlera e përcaktuar nuk duhet të tejkalojë vlerën e deklaruar me më shumë se 15 mgC/m3 në 13% O2 ​​për pajisjet ngrohëse lokale me lëndë djegëse të ngurtë me djegie të mbyllur që përdorin dru të kompresuar në formë kokrrizore.

	Emetimet e monoksidit të karbonit
	Vlera e përcaktuar nuk duhet të tejkalojë vlerën e deklaruar me më shumë se 275 mg/m3 në 13% O2 ​​për pajisjet ngrohëse lokale me lëndë djegëse të ngurtë me djegie të hapur, pajisjet ngrohëse lokale me lëndë djegëse të ngurtë me djegie të mbyllur që përdorin lëndë djegëse të ngurtë, përveç drurit të kompresuar në formë kokrrizore dhe sobave.
Vlera e përcaktuar nuk duhet të tejkalojë vlerën e deklaruar me më shumë se 60 mg/m3 në 13% O2 ​​për pajisjet ngrohëse lokale me lëndë djegëse të ngurtë me djegie të mbyllur që përdorin dru të kompresuar në formë kokrrizore.

	Emetimet e oksideve të azotit
	Vlera e përcaktuar nuk duhet të tejkalojë vlerën e deklaruar me më shumë se 30 mg/m3, e shprehur si NO2 në 13% O2.



SHTOJCA IV
TREGUESIT ORIENTUES TË PËRMENDUR NË KREUN VI

Në momentin e hyrjes në fuqi të kësaj vendimi, teknologjia më e mirë e disponueshme në treg për pajisjet ngrohëse lokale me lëndë djegëse të ngurtë, nga pikëpamja e eficiencës së energjisë për ngrohjen sezonale dhe emetimeve të lëndës grimcore, monoksidit të karbonit, komponimeve organike të gazta dhe oksideve të azotit, u identifikua si më poshtë. Në momentin e hyrjes në fuqi të këtij vendimi, nuk u identifikua asnjë pajisje ngrohëse lokale me lëndë djegëse që të përmbushte të gjitha vlerat e specifikuara në pikat 1 deri në 5 më poshtë. Disa pajisje ngrohëse lokale me lëndë djegës të ngurtë përmbushin një ose më shumë nga këto vlera:
1. Tregues të veçantë për eficiencën e energjisë për ngrohjen sezonale të pajisjeve ngrohëse lokale me lëndë djegëse të ngurtë:
a) Tregues orientues për eficiencën e energjisë për ngrohjen sezonale të pajisjeve ngrohëse lokale me lëndë djegës të ngurtë me djegie të hapur: 47 %;
b) Tregues orientues për eficiencën e energjisë për ngrohjen sezonale të pajisjeve ngrohëse lokale me lëndë djegëse të ngurtë me djegie të mbyllur, duke përdorur lëndë djegëse tjetër, përveç drurit të kompresuar në formë kokrrizore: 86 %;
c) Tregues orientues për eficiencën e energjisë për ngrohjen sezonale të pajisjeve ngrohëse lokale me lëndë djegëse të ngurtë me djegie të mbyllur, duke përdorur drurin e kompresuar në formë kokrrizore: 94 %;
ç) Tregues orientues për eficiencën e energjisë për ngrohjen sezonale të sobave që përdorin lëndë djegëse të ngurtë: 75 %.
2. Tregues orientues për emetimet e lëndës grimcore (PM) nga pajisjet ngrohëse lokale me lëndë djegëse të ngurtë:
a) Tregues orientues për emetimet e lëndës grimcore (PM) nga pajisjet ngrohëse lokale me lëndë djegëse të ngurtë me djegie të hapur, pajisjet ngrohëse me djegie të mbyllur që përdorin lëndë djegëse të ngurtë tjetër, përveç drurit të përpunuar në formë kokrrizore dhe sobat: 20 mg/m³ në 13 % O₂ kur matet sipas metodës së përshkruar në shtojcën II, pika 4, shkronja “a”, nënndarja “i”, paragrafi 1;
b) Tregues orientues për emetimet e lëndës grimcore (PM) nga pajisjet ngrohëse lokale me djegie të mbyllur që përdorin dru të përpunuar në formë kokrrizore: 10 mg/m³ në 13 % O₂ kur matet sipas metodës së përshkruar në shtojcën II, pika 4, shkronja “a”, nënndarja “i”, paragrafi 1.
3. Tregues orientues për emetimet e përbërjeve organike të gazta (OGC) nga pajisjet ngrohëse lokale me lëndë djegëse të ngurtë:
a) Tregues orientues për emetimet e përbërjeve organike të gazta (OGC) nga pajisjet ngrohëse lokale me lëndë djegëse të ngurtë me djegie të hapur, pajisjet ngrohëse lokale me lëndë djegëse të ngurtë me djegie të mbyllur që përdorin lëndë djegëse të ngurtë, përveç drurit të kompresuar në formë kokrrizore dhe sobave: 30 mg/m3 në 13% O2;
b) Tregues orientues për emetimet e përbërjeve organike të gazta (OGC) nga pajisjet ngrohëse lokale me lëndë djegëse të ngurtë me djegie të mbyllur që përdorin dru të kompresuar në formë kokrrizore: 10 mg/m3 në 13% O2.
4. Tregues orientues për emetimet e monoksidit të karbonit (CO) nga pajisjet ngrohëse lokale me lëndë djegëse të ngurtë:
a) Tregues orientues për emetimet e monoksidit të karbonit (CO) nga pajisjet ngrohëse lokale me lëndë djegëse të ngurtë me djegie të hapur, pajisjet ngrohëse lokale me lëndë djegëse të ngurtë me djegie të mbyllur që përdorin lëndë djegëse të ngurtë, përveç drurit të kompresuar në formë kokrrizore dhe sobave: 500 mg/m3 në 13% O2;
b) Tregues orientues për emetimet e monoksidit të karbonit (CO) nga pajisjet ngrohëse lokale me lëndë djegëse të ngurtë me djegie të mbyllur që përdorin lëndë djegëse të ngurtë, përveç drurit të kompresuar në formë kokrrizore: 250 mg/m3 në 13% O2.
5. Tregues orientues për emetimet e oksideve të azotit (NOx) nga pajisjet ngrohëse lokale me lëndë djegëse të ngurtë:
a) tregues orientues për emetimet e oksideve të azotit (NOx) nga pajisjet ngrohëse lokale me lëndë djegëse të ngurtë me djegie të hapur, pajisjet ngrohëse lokale me lëndë djegëse të ngurtë me djegie të mbyllur dhe sobat: 50 mg/m3 në 13% O2.
Treguesit e specifikuar në pikat 1 deri në 5 nuk nënkuptojnë domosdoshmërish se një kombinim i këtyre vlerave është i arritshëm për një pajisje ngrohëse lokale me lëndë djegëse të ngurtë.
Për pajisjet ngrohëse lokale me lëndë djegëse të ngurtë me djegie të mbyllur që përdorin lëndë djegëse të ngurtë, përveç drurit të kompresuar në formë kokrrizore, një shembull i një kombinimi të mirë është një model ekzistues me një eficiencë sezonale të ngrohjes prej 83%, emetime të lëndës grimcore prej 33 mg/m3 në 13% O2, emetime të komponimeve organike të gazta prej 69 mg/m3 në 13% O2, emetime të monoksidit të karbonit prej 1125 mg/m3 në 13% O2 dhe emetime të oksideve të azotit prej 115 mg/m3 në 13% O2.
Për pajisjet ngrohëse lokale me lëndë djegëse të ngurtë me djegie të mbyllur që përdorin dru të kompresuar në formë kokrrizore, një shembull i një kombinimi të mirë është një model ekzistues me një eficiencë sezonale të ngrohjes prej 91%, emetime të lëndës grimcore prej 22 mg/m3 në 13% O2, emetime të komponimeve organike të gazta prej 6 mg/m3 në 13% O2, emetime të monoksidit të karbonit prej 312 mg/m3 në 13% O2 dhe emetime të oksideve të azotit prej 121 mg/m3 në 13% O2.
Për sobat, një shembull i një kombinimi të mirë është një model ekzistues me një eficiencë sezonale të ngrohjes prej 78%, emetime të lëndës grimcore prej 38 mg/m3 në 13% O2, emetime të përbërjeve organike të gazta prej 66 mg/m3 në 13% O2, emetime të monoksidit të karbonit prej 1 375 mg/m3 në 13% O2 dhe emetime të oksideve të azotit prej 71 mg/m3 në 13% O2.


